(1605) Den wijn is goet en crachtich , Men moet hem dier betalen , Cooplieden rijck en machtich , Doen hem van verre halen , Men drinckt hem sonder falen , Wt gelas oft cristelijn , Wt coppen oft wt schalen , O den edelen coelen wijn .Hierom soo wilt bemercken , Wat dat den wijn can maken , Miraculeus van wercken , Is hy in vele saken , Die hem te recht ghenaken , Sijn reuck is medecijn , Wel haer die mogen smaken , O den edelen coelen wijn .Di seer out sijn van daghen , Die maeckt hy ionck van iaren , Die altoos kermen en claghen , Doet hy vreucht openbaren , Die vreckich zijn in sparen , Die maeckt hy milt en fijn , Dit comt al door den claren , Edelen rinschen coelen wijn , Die stommen die hen drincken , Die doet hy praten en singhen , Die creupel en manck gaen hincken , Hy doet haer dansen en springen , Die arme in alle dinghen , Sijn rijck op dat termijn , Van cleeren gelt en ringen , Door den edelen coelen wijn .